เมื่อวานนี้แกะเปลือกผลไม้แล้วทำให้เล็บฉีกค่ะ แต่ยังไม่รู้ตัวจนกระทั่งตอนไปล้างมือ แต่ว่าก็ก็อกตรงอ่างล้างมือไม่ไหลเลยใช้น้ำในถังแทน แต่ว่าก่อนหน้านี้ไม่นานเราจับขันที่คว่ำอยู่แล้วใช้ล้างน้ำลายแมว(เปื้อนน้ำลายทั้งสองมือ)หนึ่งครั้งให้มือเปียกแล้วค่อยฟอกสบู่แล้วจึงตามด้วยน้ำอีกขันหนึ่ง ซึ่งเราคิดว่าน้ำลายแมวน่าจะปนเปื้อนอยู่ในถังนั้นด้วย แล้วอย่างที่บอกไปตอนแรกว่าต่อมาเราล้างมือที่เดิมแต่ไม่รู้จนกระทั่งฟอกสบู่แล้วรู้สึกแสบๆ ก็เลยรู้ทันทีว่าเล็บฉีก แล้วก็ใช้ผ้าเช็ดมือให้แห้ง หากแมวมีเชื้อพิษสุนัขบ้ารบกวนคุณตอบทีค่ะว่า 1.ผ้าที่ใช้เช็ดจะมีเชื้อติดอยู่ไหม 2.หากมีความเสี่ยงจริงต้องไปรับวัคซีนไหม เพราะเพิ่งฉีดไปตอน 17 มิถุนา 64
สวัสดีค่ะ หากมือเปื้อนน้ำลายแมว แต่ได้ล้างมือด้วยการฟอกสบู่ หากมีเชื้อพิษสุนัขบ้า เชื้อก็จะตายหมดแล้วค่ะ ดังนั้น การนำมือไปเช็ดด้วยผ้า ผ้าก็จะไม่ได้มีเชื้อพิษสุนัขบ้าอยู่ค่ะ นอกจากนี้ เชื้อพิษสุนัขบ้านั้น เมื่อออกจากนอกร่างกายสัตว์แล้ว จะตายในเวลาไม่นานค่ะ ดังนั้น การใช้มือที่มีแผลเลล็บฉีก ไปเช็ดที่ผ้าที่เคยใช้ จึงไม่ได้ทำให้ติดเชื้อพิษสุนัขบ้าได้ค่ะและหากแม้ผ้าจะมีเชื้อพิษสุนัขบ้าอยู่ก็ตาม หากเพิ่งฉีดวัคซีนพิษสุนัขบ้าไปเมื่อวันที่ 17 มิ.ย. 64 ไม่ว่าจะเป็นการฉีดแบบ 4-5 เข็ม หรือฉีดเข็มกระตุ้น ก็ยังไม่จำเป็นต้องไปฉีดกระตุ้นอีกค่ะ เพราะระดับภูมิคุ้มกัน ยังคงสูงเพียงพอในการป้องกันการเกิดโรคได้ค่ะ